VIIENDA KOOSSEISU

OTSUS

Haapsalu,			30. mai 2008 nr 215

Kinnisasja omandamine
(Raudtee tn 16, Haapsalu)

Käesoleva aasta algul lõpetas AS Kuusakoski Haapsalus Raudtee 16 kinnistul vanametalli vastuvõtu ning edasise tegevuse Läänemaal. 20. märtsiks 2008 lammutati kogu kinnistul paiknev hoonestus ning krunt heakorrastati.
AS Kuusakoski on avaldanud soovi võõrandada kinnistu Raudtee 16. Arco Vara Kinnisvarabüroo AS-i poolt on teostatud kinnistu hindamine ning koostatud kinnistu hindamisakt. AS Kuusakoski on nõustunud võõrandama kinnistu Haapsalu linnale hindamisaktis toodud hinnaga.
Juhindudes Kohaliku omavalitsuse korralduse seaduse, § 6 lg 3 p 2, § 22 lg 1 p 8, Haapsalu põhimääruse § 52 lg 2, Haapsalu Linnavolikogu 30.05.1997.a määruse nr 8 „Linnavara võõrandamise kord“ p 9.1  ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel omandada AS-le Kuusakoski kuuluv kinnistu (katastritunnus 18301:013:0006, kinnistusregistriosa number 1294932), suurusega 757 m2, aadressil Raudtee tn 16 hinnaga kuni 378 000 (kolmsada seitsekümmend kaheksa tuhat) krooni.

2.	Otsus jõustub avalikustamisega.

3.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Kinnisasja omandamine (Raudtee tn 16, Haapsalu)“

AS-le Kuusakoski kuuluv kinnistu Raudtee tn 16 paikneb linnale kuuluva suurema kinnistu sees ning linnal on otstarbekas see kinnistu omandada, et kasutada maatükki kui tervikut, erinevate linnale vajalikke objektide rajamiseks või ehitamiseks.

Nimetatud kinnistu omandamisel eraõigusliku, kas siis füüsilise või juriidilise isiku poolt tuleb linnal astuda läbirääkimistesse, et realiseerida oma eesmärke, kuid mis ei pruugi kokku minna kinnistu omandanud isiku eesmärkide ja soovidega. Kogu maa-ala tervikarendamisel võib omandatava kinnistu väärtus eeldatavalt tõusta.

Linnavalitsus teeb ettepaneku eelnõu otsusena vastu võtta.

Aivar Sein
Aselinnapea